CELEX: 32004D0550
Language: da
Date: 2004-07-13 00:00:00
Title: 2004/550/EF: Kommissionens beslutning af 13. juli 2004 om ændring af beslutning 2003/828/EF for så vidt angår flytning af dyr, der er vaccineret mod bluetongue, fra beskyttelseszoner (meddelt under nummer K(2004) 1925)(EØS-relevant tekst)

16.7.2004   
            
            
               DA
            
            
               Den Europæiske Unions Tidende
            
            
               L 244/51
            
         
      KOMMISSIONENS BESLUTNING
   
   af 13. juli 2004
   om ændring af beslutning 2003/828/EF for så vidt angår flytning af dyr, der er vaccineret mod bluetongue, fra beskyttelseszoner
   (meddelt under nummer K(2004) 1925)
   (EØS-relevant tekst)
   (2004/550/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets direktiv 2000/75/EF af 20. november 2000 om vedtagelse af specifikke bestemmelser vedrørende foranstaltninger til bekæmpelse og udryddelse af bluetongue hos får (1), særlig artikel 9, stk. 1, litra c), og
   ud fra følgende betragtninger:
   
               (1)
            
            
               Kommissionens beslutning 2003/828/EF af 25. november 2003 om beskyttelses- og overvågningszoner i forbindelse med bluetongue (2) blev vedtaget på baggrund af bluetonguesituationen i de berørte områder inden for Fællesskabet. Ved nævnte beslutning afgrænses beskyttelses- og overvågningszoner (»spærrezonerne«) i overensstemmelse med specifikke epidemiologiske forhold, ligesom der fastsættes betingelser for fritagelse fra udtransportforbuddet i direktiv 2000/75/EF (»udtransportforbuddet«) mod dyretransporter i og fra disse zoner.
            
         
               (2)
            
            
               Det Internationale Kontor for Epizootier (Verdensorganisationen for Dyresundhed (OIE)) afholdt den 26.-29. oktober 2003 et symposium om bluetongue. En af konklusionerne fra symposiet var, at dyr kan flyttes fra en inficeret zone til en bluetonguefri zone uden risiko for spredning af virus, hvis de er blevet vaccineret mindst én måned før datoen for flytningen, forudsat at den anvendte vaccine omfatter alle serotyper, der forekommer i oprindelsesområdet.
            
         
               (3)
            
            
               På baggrund af denne konklusion ændredes ved beslutning 2004/34/EF de betingelser for flytning af vaccinerede dyr, der var fastsat i beslutning 2003/828/EF, på grundlag af situationen i sidste kvartal af 2003, således at sådanne flytninger kan foregå, uden at det kræves, at der ikke forekommer bluetonguevirus i oprindelsesområdet eller vektoraktivitet i bestemmelsesområdet. Af forsigtighedshensyn blev der dog ved beslutning 2003/828/EF, som ændret ved beslutning 2004/34/EF, kun indrømmet denne mulighed for indenlandske flytninger fra områder, hvori vaccination var sket i overensstemmelse med det vaccinationsprogram, der var fastlagt af den pågældende medlemsstats ansvarlige myndighed.
            
         
               (4)
            
            
               Der er blevet gennemført en tredje vaccinationskampagne i vinteren 2003/04, og mængden af virus, der cirkulerer, er generelt blevet reduceret i alle de berørte spærrezoner; der er således nu grundlag for at overveje at fastsætte generelle betingelser, der gælder for alle indenlandske flytninger af vaccinerede dyr fra spærrezoner, uden at der skal tages hensyn til mængden af virus, der stadig forekommer i oprindelsesområdet. Af forsigtighedshensyn bør dyrene dog komme fra besætninger, der er vaccineret i overensstemmelse med det vaccinationsprogram, der er fastlagt af den pågældende medlemsstats ansvarlige myndighed, og vektorovervågningsprogrammet i et epidemiologisk relevant bestemmelsesområde bør have vist, at aktiviteten af voksne insekter af arten Culicoïdes imicola er ophørt.
            
         
               (5)
            
            
               Artikel 3, stk. 1, i beslutning 2003/828/EF indeholder bestemmelser om fritagelse fra udtransportforbuddet for indenlandske transporter af dyr, og sæd, æg og embryoner derfra, der gælder for visse spærrezoner i Frankrig og Italien. Ved en skrivefejl blev Spanien ikke nævnt i beslutningens artikel 3, stk. 1; denne fejl bør rettes.
            
         
               (6)
            
            
               Beslutning 2003/828/EF bør derfor ændres i overensstemmelse hermed.
            
         
               (7)
            
            
               De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET FØLGENDE BESLUTNING:
   Artikel 1
   Beslutning 2003/828/EF ændres som følger:
   
               1)
            
            
               Artikel 3, stk. 1 og 2, affattes således:
               »1.   Indenlandske forsendelser af dyr samt af sæd, æg og embryoner herfra fra spærrezoner nævnt i bilag I er fritaget fra udtransportforbuddet, hvis dyrene eller sæden, æggene og embryonerne herfra opfylder kravene i bilag II, eller for Spaniens, Frankrigs og Italiens vedkommende hvis de opfylder kravene i stk. 2, eller for Grækenlands vedkommende hvis de opfylder kravene i stk. 3.
               2.   I Spanien, Frankrig og Italien fritages de i stk. 1 omhandlede indenlandske forsendelser fra udtransportforbuddet af den ansvarlige myndighed, hvis:
               
                           a)
                        
                        
                           dyrene har oprindelse i en besætning, der er vaccineret i overensstemmelse med det vaccinationsprogram, som er fastlagt af den pågældende medlemsstats ansvarlige myndighed
                        
                     
                           b)
                        
                        
                           dyrene over 30 dage og under et år inden afsendelsestidspunktet er blevet vaccineret mod den/de serotype(r), der forekommer eller muligvis forekommer i et epidemiologisk relevant oprindelsesområde
                        
                     
                           c)
                        
                        
                           vektorovervågningsprogrammet i et epidemiologisk relevant bestemmelsesområde har vist, at der ikke er nogen aktivitet af voksne insekter af arten Culicoïdes imicola.«
                        
                     
         
               2)
            
            
               Bilag I affattes som angivet i bilaget til nærværende beslutning.
            
         Artikel 2
   Denne beslutning finder anvendelse fra den 5. august 2004.
   Artikel 3
   Denne beslutning er rettet til medlemsstaterne.
   
      Udfærdiget i Bruxelles, den 13. juli 2004.
      
         
            På Kommissionens vegne
         
         David BYRNE
         
         
            Medlem af Kommissionen
         
      
   
   
      (1)  EFT L 327 af 22.12.2000, s. 74.
   
      (2)  EUT L 311 af 27.11.2003, s. 41. Ændret ved beslutning 2004/34/EF (EUT L 7 af 13.1.2004, s. 47).
   
      BILAG
      »
            BILAG I
            (Spærrezoner: geografiske områder, hvor medlemsstaterne opretter beskyttelses- og overvågningszoner)
            Zone A (serotype 2 og 9 samt i mindre grad 4 og 16)
            Italien
            
                        Abruzzo
                     
                     
                        :
                     
                     
                        Chieti og alle kommuner, der hører ind under den lokale sundhedsmyndighed i Avezzano-Sulmona
                     
                  
                        Basilicata
                     
                     
                        :
                     
                     
                        Matera og Potenza
                     
                  
                        Calabria
                     
                     
                        :
                     
                     
                        Catanzaro, Cosenza, Crotone, Reggio di Calabria og Vibo Valentia
                     
                  
                        Campania
                     
                     
                        :
                     
                     
                        Caserta, Benevento, Avellino, Napoli og Salerno
                     
                  
                        Lazio
                     
                     
                        :
                     
                     
                        Frosinone og Latina
                     
                  
                        Molise
                     
                     
                        :
                     
                     
                        Isernia og Campobasso
                     
                  
                        Puglia
                     
                     
                        :
                     
                     
                        Foggia, Bari, Lecce, Taranto og Brindisi
                     
                  
                        Sicilien
                     
                     
                        :
                     
                     
                        Agrigento, Catania, Caltanissetta, Enna, Messina, Palermo, Ragusa, Siracusa og Trapani
                     
                  Malta (1)
            
            Zone B (serotype 2)
            Italien
            
                        Abruzzo
                     
                     
                        :
                     
                     
                        L'Aquila, med undtagelse af de kommuner, der hører ind under den lokale sundhedsmyndighed i Avezzano-Sulmona
                     
                  
                        Lazio
                     
                     
                        :
                     
                     
                        Viterbo, Roma og Rieti
                     
                  
                        Marche
                     
                     
                        :
                     
                     
                        Ascoli Piceno og Macerata
                     
                  
                        Toscana
                     
                     
                        :
                     
                     
                        Massa-Carrara, Pisa, Grosseto og Livorno
                     
                  
                        Umbria
                     
                     
                        :
                     
                     
                        Terni og Perugia
                     
                  Zone C (serotype 2 og 4 samt i mindre grad 16)
            Spanien
            Balearerne
            Frankrig
            Corse du Sud og Haute-Corse
            Italien
            
                        Sardinien
                     
                     
                        :
                     
                     
                        Cagliari, Nuoro, Sassari og Oristano
                     
                  Zone D
            Grækenland
            Hele det græske territorium undtagen de præfekturer, der er anført under Zone E
            Zone E
            Grækenland
            Præfekturerne Dodekanisi, Samos, Chios og Lesvos
            Cypern (1)
            
         «.
      
         (1)  Midlertidig dyresundhedsstatus for Cypern og Malta i afventning af resultaterne af analyse af epidemiologiske data; status tages op til fornyet overvejelse senest den 1. maj 2007.